الصفحه دى يتيمه, حاول تضيفلها لينك فى صفحات تانيه متعلقه بيها. المدمره إيلات ، مدمره بحريه اسرائيليه غرقتها القوات البحريه المصريه فى البحر الابيض قدام مدينة بورسعيد فى 21 اكتوبر 1967 بعد اربع تشهر من حرب 67. اسرائيل كانت اشترت المدمره من انجلترا و وصلتها فى يونيه سنة 1956 مع مدمره تانيه سمتها " يافو ". اصلاً المدمره كان اسمها زيلوس Zealous. اشتركت المدمره ايلات فى حرب 56 و فى حرب 1967. بعد انتصار اسرائيل فى حرب 67 ابتدت قطع البحريه الاسرائيليه تخترق المياه الاقليميه المصريه فى منطقة بورسعيد. فى 11 يونيه 1967 ضربت المدمره " السرب المصرى " اللى كان معدى جنب المدمره فإشتبك معاها و غرقته المدمره. السرب المصرى كان بيقوده الظباط عاونى عازر و ممدوح شمس. استمرت المدمره تخترق المياه المصريه لغاية لما فى يوم 18 اكتوبر 1967 اخترقت المياه المصريه بقيادة " اسحاق شيشان " فإتقرر التصدى ليها. فى يوم 21 اكتوبر 1967 صدر امر بالإشتباك مع المدمره و اتشكلت فرقتين للقيام بالمهمه ، الفرقه الاولى كانت بقيادة النقيب احمد شاكر و مساعدة الملازم اول حسن حسنى و كانت على اللنش 504 ، واللنش التانى 501 كان بيقود فرقته النقيب لطفى جاب الله بمساعدة الملازم اول ممدوح منيع.